Gemersko – malohontské osvetové stredisko v Rimavskej Sobote –

 kultúrna inštitúcia Banskobystrického samosprávneho kraja

 Propozície

 **Neskrývaj, čo doma máš**

regionálna súťaž neprofesionálnych fotografov

**Z  verejných zdrojov podporil Fond na podporu umenia**



Súťažné kategórie:

**I. veková skupina: autori do 15 rokov**

A. kategória: čiernobiela fotografia

B. kategória: farebná fotografia

**II. veková skupina: autori od 15 do 25 rokov**

 A. kategória: čiernobiela fotografia

B. kategória: farebná fotografia

**III. veková skupina: autori nad 25 rokov**

A. kategória: čiernobiela fotografia

B. kategória: farebná fotografia Bez rozlíšenia veku:

C. kategória: cykly a seriály

D. kategória: experiment

Kritériá hodnotenia

* umelecko-tvorivé
* výber témy: konvenčnosť alebo objavnosť, tvorivosť, náhodnosť výberu témy alebo dlhodobejšia koncepčná práca
* zachytenie správneho okamihu: náhoda alebo príprava na tento moment, pozorovanie,
* opodstatnenosť výberu formy zobrazenia: čiernobiela fotografia, farebná fotografia, formálne i obsahové odôvodnenie, adekvátnosť a vhodnosť uprednostnenia jednej z foriem,
* kompozícia obrazu: práca so svetlom, línie, tvary, krivky, objekt v priestore, veľkosť záberu, dôležitosť jednotlivých prvkov pre celkovú atmosféru fotografie,
* zachovanie predkamerovej skutočnosti alebo jej pretváranie zásahy pred záberom alebo po snímaní v postprodukcii, počítačová manipulácia, úprava, problém verifikácie, zachovanie prirodzeného vzhľadu fotografie, experimentálne techniky, ich odôvodnenie
* záznam videného v určitom čase na určitom mieste: záznam, konštatácia, umelecká a estetická hodnota alebo len informatívna funkcia, splnenie zámeru a cieľa autora
* adekvátnosť použitia výrazových prostriedkov na zobrazenie myšlienky, významu a posolstva fotografie alebo série fotografií, zrozumiteľnosť pre diváka, invenčnosť, tvorivosť, jedinečnosť záberov
* technické (v závislosti od veku autora a žánru hodnoteného diela)
* technická kvalita záberu (ostrosť, v prípade neostrosti jej význam)
* technická kvalita tlače (papier, zachovanie farebnosti, správnej tonality)
* výber formátu, jeho opodstatnenosť pre význam záberu
* odborné (pri reportážnej a dokumentárnej fotografii)
* zverejňovanie pravdivých a overených informácií: zachovanie autenticity, bez zásahu pri spracovaní,
* odborný, informatívny prínos záberu
* zrozumiteľnosť a význam záberu.

Súťažné podmienky

* Odporúčaná téma je: PAMÄŤ.
* Na súťaži sa môže zúčastniť každý tvorca fotoamatér, občan Slovenskej republiky alebo s trvalým pobytom na Slovensku.
* Súťažiaci sa prihlasuje do vekových skupín podľa veku, ktorý dosiahol v roku vzniku fotografie. Podmienkou účasti v súťaži je predloženie autorskej fotografie alebo experimentálneho diela v digitálnej a tlačenej verzii, zodpovedajúcej základným kritériám súťaže.
* Do súťaže je možné zaslať len diela, ktoré vznikli v rokoch 2018 – 2022 a zároveň sa nezúčastnili na žiadnom inom ročníku súťaže ( ani postupových krajských a celoslovenských súťaží AMFO).
* Nie je možné prihlásiť diela zobrazujúce násilie alebo iné javy a činy proti ľudskosti a humanizmu. Rovnako ani diela nevhodne objektivizujúce a sexualizujúce ženské, mužské alebo detské telo.
* Autor prechádza všetkými kolami súťaže s tými istými fotografickými dielami.
* Autor nesmie prihlásiť rovnaké fotografie do viacerých kategórií v súťaži. Ide aj o varianty v čiernobielej/farebnej fotografií.
* Limit pre jednotlivé fotografické diela je maximálne 3 fotografie v kategórii čiernobielej fotografie, 3 fotografie v kategórii farebnej fotografie, jeden súbor v kategórii cykly a seriály a jeden súbor v kategórii experiment. Limit pre kategóriu cykly a seriály je minimálne 3 a maximálne 5 fotografií obsahovo i formálne jednotných.
* V kategórii experiment je možné nahrať maximálne 10 fotografií a potrebné stručne objasniť ich zámer. V prípade vytvorenia originálneho fotografického artefaktu je potrebné ho zdokumentovať a nahrať ako digitálnu fotografiu, pričom je potrebné na výstavné účely odovzdať originál. Ak dielo vyžaduje vystavenie v digitálnej forme, autor nie je povinný odovzdať fotografie v tlačenej podobe.
* Ak organizátor nedisponuje takými technickými možnosťami, aké si dielo vyžaduje, je potrebné, aby autor spolu s dielom odovzdal technické zariadenia, ktoré umožňujú inštaláciu podľa jeho autorského zámeru. V opačnom prípade inštaláciu zabezpečí organizátor bez ohľadu na autorský zámer.
* Do prihlášky je autor povinný nahrať všetky prihlásené fotografie vo formáte jpg s 300dpi. Veľkosť fotografie nesmie presiahnuť 10 MB. Každá fotografia musí byť pomenovaná v presnom poradí: veková skupina.kategória\_meno\_priezvisko\_názov diela
* Pre tlač fotografií je povinný formát 30 x 40 cm (aj 30 x 45 cm), 40 x 30 a štvorcový formát 30 x 30 cm. 3.2.13. Každý autor je povinný označiť svoje súťažné fotografie na rube identifikačným štítkom – textom, ktorý je súčasťou prihlášky.

Fotografie nesmú byť odovzdané adjustované. Fotografie je potrebné podlepiť v rohoch priesvitnou lepiacou páskou, aby sa predchádzalo ich poškodeniu počas inštalácie a deinštalácie.

adresa:

Gemersko-malohontské osvetové stredisko

Jesenského č. 5

979 01 Rimavská Sobote

kontakt:

telefón: 047/5631095, 0908470005

fax: 047/5621222

E-mail: gmos@rsnet.sk, remeslogmos@rsnet.sk

[www.gmos.sk](http://www.gmos.sk)

 **Prihláška**

 **Neskrývaj, čo doma máš**

regionálna súťaž neprofesionálnych fotografov

Meno a priezvisko: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vek: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kategória:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Názov diela:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E-mail:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefónny kontakt:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Termín uzávierky prihlášok: 1. 4. 2022!**

Všetkým prihláseným záujemcom budú zaslané podrobnejšie informácie na e-mailovú adresu, ktorú uvedú vo svojej prihláške.

